Ehdotus neuvoston päätös muunnostapahtumasta Topas 19/2 johdetun muuntogeenisen kevätrapsin (Brassica napus L. ssp. oleifera) käytön ja myynnin väliaikaisesta kieltämisestä Ranskassa direktiivin 2001/18/EY mukaisesti /* KOM/2005/0166 lopull. */





Bryssel 26.4.2005 KOM(2005) 166 lopullinen Ehdotus NEUVOSTON PÄÄTÖS muunnostapahtumasta Topas 19/2 johdetun muuntogeenisen kevätrapsin ( Brassica napus L. ssp. oleifera ) käytön ja myynnin väliaikaisesta kieltämisestä Ranskassa direktiivin 2001/18/EY mukaisesti (komission esittämä) PERUSTELUT 1. Muunnostapahtumasta Topas 19/2 johdetun muuntogeenisen kevätrapsin ( Brassica napus L. ssp. oleifera ) markkinoille saattamiseen on annettu lupa neuvoston direktiivin 90/220/ETY mukaisesti 22 päivänä huhtikuuta 1998 tehdyllä komission päätöksellä 98/291/EY. 2. Yhdistyneen kuningaskunnan viranomaiset antoivat 9 päivänä kesäkuuta 1998 luvan tuotteen markkinoille saattamiseen. 3. Direktiivin 90/220/ETY korvanneen direktiivin 2001/18/EY 35 artiklan 1 kohdan mukaan niihin geneettisesti muunnettujen organismien markkinoille saattamista koskeviin ilmoituksiin, joiden osalta menettelyä ei ole saatettu päätökseen ennen 17 päivää lokakuuta 2002, sovelletaan direktiivin 2001/18/EY säännöksiä. 4. Direktiivin 90/220/ETY 16 artiklan mukaisesti Ranskan viranomaiset ilmoittivat 20 päivänä marraskuuta 1998 komissiolle päätöksestään kieltää väliaikaisesti kyseessä olevan muuntogeenisen kevätrapsin käyttö ja myynti kahdeksi vuodeksi sekä syyt tähän. Toimenpide uusittiin 26 päivänä heinäkuuta 2001. 5. Kasveja käsittelevä tiedekomitea katsoi, että Ranskan esittämät tiedot eivät sisällä sellaista uutta ja olennaista tieteellistä todistusaineistoa, jota ei olisi otettu huomioon asiaa alun perin arvioitaessa ja joka edellyttäisi komitean kyseisestä tuotteesta antaman alkuperäisen lausunnon tarkistamista. 6. Ranska ilmoitti komissiolle 6 päivänä lokakuuta 2003 päätöksestään uusia edellä mainittu kieltotoimenpide vuodeksi ja 27 päivänä elokuuta 2004 päätöksestään uusia edellä mainittu kieltotoimenpide 17 päivään lokakuuta 2006 saakka sekä syyt näihin päätöksiin direktiivin 2001/18/EY 23 artiklan mukaisesti. 7. Kreikka toimitti 5 päivänä maaliskuuta 2004 komissiolle lisätietoja muunnostapahtumasta Topas 19/2 johdettua muuntogeenistä kevätrapsia koskevien kansallisten toimenpiteidensä tueksi. Nämä tiedot vaikuttavat suoraan Ranskan toteuttamien nykyisten kansallisten toimenpiteiden tieteelliseen arviointiin. 8. Euroopan elintarviketurvallisuusviranomainen katsoi, että Kreikan esittämät tiedot eivät sisällä uutta tieteellistä todistusaineistoa, joka mitätöisi muunnostapahtumasta Topas 19/2 johdetun muuntogeenisen kevätrapsin ympäristöriskien arvioinnin. 9. Tällaisissa olosuhteissa direktiivin 2001/18/EY 23 artiklassa edellytetään, että komissio tekee päätöksen direktiivin 30 artiklan 2 kohdassa säädettyä menettelyä noudattaen sekä soveltaen päätöksen 1999/468/EY 5 ja 7 artiklaa ja ottaen huomioon mainitun päätöksen 8 artiklan säännökset. 10. Koska sekä kasveja käsittelevä tiedekomitea että Euroopan elintarviketurvallisuusviranomainen katsoivat, että tuote ei ole vaaraksi ihmisten terveydelle tai ympäristölle, komissio on valmistellut päätösluonnoksen, jossa kehotetaan Ranskaa kumoamaan muunnostapahtumasta Topas 19/2 johdettua muuntogeenistä kevätrapsia koskevat toimenpiteensä. 11. Päätösluonnos toimitettiin päätöksen 1999/468/EY 5 artiklan 2 kohdan mukaisesti direktiivin 2001/18/EY 30 artiklalla perustetulle komitealle lausuntoa varten. 12. Komitea ei antanut lausuntoa 29 päivänä marraskuuta 2004 toteutetun kuulemisen jälkeen, jolloin komission on päätöksen 1999/468/EY 5 artiklan 4 kohdan mukaisesti tehtävä viipymättä neuvostolle ehdotus tarvittavista toimenpiteistä ja annettava siitä tieto Euroopan parlamentille. 13. Päätöksen 1999/468/EY 5 artiklan 6 kohdassa säädetään, että neuvosto voi tällaisen kannan asianmukaisesti huomioon ottaen tehdä määräenemmistöllä päätöksen ehdotuksesta kolmen kuukauden kuluessa direktiivin 2001/18/EY 30 artiklan 2 kohdan mukaisesti. Jos neuvosto on näiden kolmen kuukauden aikana ilmaissut määräenemmistöllä vastustavansa ehdotusta, komissio tarkastelee sitä uudelleen. Jos neuvosto ei ole tämän määräajan päättyessä antanut ehdotettua täytäntöönpanosäädöstä eikä ilmoittanut vastustavasta kannastaan, komissio antaa ehdotetun täytäntöönpanosäädöksen. Ehdotus NEUVOSTON PÄÄTÖS muunnostapahtumasta Topas 19/2 johdetun muuntogeenisen kevätrapsin ( Brassica napus L. ssp. oleifera ) käytön ja myynnin väliaikaisesta kieltämisestä Ranskassa direktiivin 2001/18/EY mukaisesti (ETA:n kannalta merkityksellinen teksti) (Ainoastaan ranskankielinen teksti on todistusvoimainen) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY[1] ja erityisesti sen 23 artiklan 2 kohdan, ottaa huomioon komission ehdotuksen, sekä katsoo seuraavaa: (1) Geneettisesti muunnetun kevätrapsin ( Brassica napus L. ssp. oleifera ) markkinoille saattamisesta neuvoston direktiivin 90/220/ETY mukaisesti 22 päivänä huhtikuuta 1998 tehdyllä komission päätöksellä 98/291/EY[2] on päätetty, että tuotteen markkinoille saattamiseen annetaan lupa. (2) Yhdistyneen kuningaskunnan toimivaltaiset viranomaiset antoivat 9 päivänä kesäkuuta 1998 luvan tuotteen markkinoille saattamiseen. (3) Direktiivin 90/220/ETY[3] korvanneen direktiivin 2001/18/EY 35 artiklan 1 kohdan mukaan geneettisesti muunnettujen organismien markkinoille saattamista koskeviin ilmoituksiin, joiden osalta menettelyä ei ole saatettu päätökseen ennen 17 päivää lokakuuta 2002, sovelletaan direktiivin 2001/18/EY säännöksiä. (4) Ranska ilmoitti 20 päivänä marraskuuta 1998 komissiolle päätöksestään väliaikaisesti kieltää kyseessä olevan muuntogeenisen kevätrapsin käyttö ja myynti kahdeksi vuodeksi sekä syyt tähän direktiivin 90/220/ETY 16 artiklan 1 kohdan mukaisesti. Toimenpide uusittiin 26 päivänä heinäkuuta 2001. (5) Kasveja käsittelevä tiedekomitea katsoi, että Ranskan esittämät tiedot eivät sisällä sellaista uutta ja olennaista tieteellistä todistusaineistoa, jota ei olisi otettu huomioon asiaa alun perin arvioitaessa ja joka edellyttäisi komitean kyseisestä tuotteesta antaman alkuperäisen lausunnon tarkistamista. (6) Ranska ilmoitti komissiolle 6 päivänä lokakuuta 2003 päätöksestään uusia edellä mainittu kieltotoimenpide vuodeksi[4] ja 27 päivänä elokuuta 2004 päätöksestään uusia edellä mainittu kieltotoimenpide 17 päivään lokakuuta 2006 saakka[5] sekä syyt näihin päätöksiin direktiivin 2001/18/EY 23 artiklan mukaisesti. (7) Kreikka toimitti 5 päivänä maaliskuuta 2004 komissiolle lisätietoja muunnostapahtumasta Topas 19/2 johdettua muuntogeenistä kevätrapsia koskevien kansallisten toimenpiteidensä tueksi. Nämä tiedot vaikuttavat suoraan Ranskan toteuttamien nykyisten kansallisten toimenpiteiden tieteelliseen arviointiin. (8) Euroopan elintarviketurvallisuusviranomainen katsoi, että Kreikan esittämät tiedot eivät sisällä uutta tieteellistä todistusaineistoa, joka mitätöisi muunnostapahtumasta Topas 19/2 johdetun muuntogeenisen kevätrapsin ympäristöriskien arvioinnin. (9) Nykyisen tietämyksen perusteella ei ole syytä epäillä tuotteen olevan vaaraksi ihmisten terveydelle tai ympäristölle. (10) Ranskan olisi tästä johtuen kumottava toimenpiteensä. (11) Direktiivin 2001/18/EY 30 artiklalla perustettu komitea, jota kuultiin komission päätösluonnoksessa esitetyistä toimenpiteistä 29 päivänä marraskuuta 2004, ei ole antanut niistä lausuntoa mainitun direktiivin 30 artiklan 2 kohdassa säädetyn menettelyn mukaisesti, ON TEHNYT TÄMÄN PÄÄTÖKSEN: 1 artikla Ranskan toteuttamat toimenpiteet muuntogeenisen kevätrapsin, jonka markkinoille saattamiseen on annettu lupa päätöksellä 98/291/EY, käytön ja myynnin kieltämiseksi eivät ole oikeutettuja direktiivin 2001/18/EY 23 artiklan säännösten perusteella. 2 artikla Ranskan on toteutettava tarvittavat toimenpiteet tämän päätöksen noudattamiseksi 20 päivän kuluessa päätöksen tiedoksi antamisesta. 3 artikla Tämä päätös on osoitettu Ranskan tasavallalle. Tehty Brysselissä […] 2005. Neuvoston puolesta Puheenjohtaja [1] EYVL L 106, 17.4.2001, s. 1 [2] EYVL L 131, 5.5.1998, s. 26 [3] EYVL L 117, 8.5.1990, s. 15 [4] Arrêté du 25 juillet 2003 portant suspension de la mise sur le marché de colza génétiquement modifié au titre de l'article 23 de la directive 2001/18/CE, Ranskan tasavallan virallinen lehti (J.O. de la République française) 187, 14.8.2003, s. 14061. [5] Arrêté du 19 juillet 2004 portant suspension de la mise sur le marché de colza génétiquement modifié au titre de l'article 23 de la directive 2001/18/CE, Ranskan tasavallan virallinen lehti (J.O. de la République française) 194, 21.8.2004, s. 28.